Gyöngyöspatai Helyi Választási Bizottság

3035 Gyöngyöspata, Fő út 65.

**1/2016. (VIII. 30.) HVB határozat**

A Gyöngyöspatai Helyi Választási Bizottság a nemzetiségek jogairól szóló 2011. évi CLXXIX. törvény 68. § (1) bekezdése és 102. § (1) bekezdés e) pontja alapján Baranyi György nemzetiségi önkormányzati képviselő lemondása miatt megüresedett mandátum tárgyában meghozta az alábbi

**határozatot:**

Baranyi György Gyöngyöspata Város jegyzőjéhez benyújtott, a jegyző által a Gyöngyöspatai Roma Nemzetiségi Önkormányzat elnökéhez eljuttatott írásbeli nyilatkozatában nemzetiségi önkormányzati képviselői megbízatásáról lemondott, ezért a képviselői megbízatása 2016. augusztus 22. napján megszűnt.

A Gyöngyöspatai Helyi Választási Bizottság a lemondás miatt megüresedett nemzetiségi önkormányzati képviselői mandátumot a következő legtöbb szavazatot elért jelölt,

**Rácz Attila**

részére adja ki.

 A határozat ellen annak meghozatalától számított 3 napon belül jogszabálysértésre hivatkozással, vagy a választási bizottság mérlegelési jogkörben hozott határozata ellen a Területi Választási Bizottsághoz címzett fellebbezést lehet benyújtani a Helyi Választási Bizottságnál (3035 Gyöngyöspata, Fő út 65., e-mail: jegyzo@gyongyospata.hu). A fellebbezést – személyesen, levélben, telefaxon, vagy elektronikus levélben - úgy kell benyújtani, hogy az legkésőbb 2016. szeptember 2-án 16.00 óráig megérkezzen.

A Bizottság tájékoztatja a kérelmezőt, hogy a fellebbezésnek tartalmaznia kell:

*a)* a fellebbezés jogalapját (jogszabálysértésre hivatkozást, vagy a választási bizottság mérlegelési jogkörben hozott határozatát),

*b)* a kérelem benyújtójának nevét, lakcímét (székhelyét) és - ha a lakcímétől (székhelyétől) eltér - postai értesítési címét,

*c)* a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát.

A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét.

A fellebbezés a Választási Bizottság határozatának meghozataláig visszavonható, a választási bizottság azonban a fellebbezési eljárást hivatalból folytathatja.

**Indokolás:**

Baranyi György, a 2014. október 12-én megtartott nemzetiségi önkormányzati képviselők általános választásán a LUNGO DROM jelöltjeként nemzetiségi önkormányzati képviselőként mandátumot szerzett képviselő a Gyöngyöspatai Roma Nemzetiségi Önkormányzat elnökéhez – Gyöngyöspata Város Önkormányzata jegyzőjének útján – eljuttatott nyilatkozatában bejelentette, hogy 2016. augusztus 22. napján nemzetiségi önkormányzati képviselői mandátumáról lemond.

A nemzetiségek jogairól szóló törvény 102. § (1) bekezdés e) pontja alapján a nemzetiségi önkormányzati képviselő megbízatása megszűnik a lemondással.

A törvény 102. § (4) bekezdése értelmében a képviselő lemondhat a képviselő-testülethez intézett írásbeli nyilatkozatával, melyet a képviselő-testület elnökének ad át vagy juttat el. Az írásbeli nyilatkozatot a képviselő-testület, közgyűlés következő ülésén ismertetni kell.

Az fenti szakasz (5) bekezdése alapján a lemondás nem vonható vissza.

A 102. § (6) bekezdése értelmében a képviselő megbízatása megszűnik a képviselő által meghatározott, a lemondást követő egy hónapon belüli időpontban.

A hivatkozott törvény 68. § (1) bekezdése úgy rendelkezik, hogy, ha a települési nemzetiségi önkormányzati képviselő helye üresedik meg, helyére a következő legtöbb szavazatot elért jelölt lép. Az a jelölt, aki egyetlen szavazatot sem kapott, nem lehet képviselő.

A Helyi Választási Bizottság a hivatkozott jogszabályhelyek, a lemondott képviselő nyilatkozata, valamint a 2014. október 12-én megtartott nemzetiségi önkormányzati képviselő-választás eredményjegyzőkönyve alapján a lemondás miatt megüresedett nemzetisági önkormányzati képviselői mandátumot a következő legtöbb érvényes szavazatot szerzett Rácz Attila részére adja ki.

A Helyi Választási Bizottság elnöke Rácz Attila részére a megbízólevelet a határozat jogerőre emelkedését követő három napon belül adja át.

A határozat a fenti jogszabályhelyeken alapul. A jogorvoslatról szóló tájékoztatás a választási eljárásról szóló 2013. évi XXXVI. törvény 221., a 223-224. és 230. §-án alapul.

Gyöngyöspata, 2016. augusztus 30.

 Török Anikó s.k.

 Helyi Választási Bizottság Elnöke